
 Αριθμ. Πρωτ:   164                                                           Λιβαδειά   16-06-2022      
    

                                          ΠΡΟ- ΠΡΟΚΗΡΥΞΗ 
                                             2022-2023

ΠΡΟΣ 
ΟΛΑ ΤΑ ΣΩΜΑΤΕΙΑ Α΄ ΚΑΙ Β΄ ΚΑΤΗΓΟΡΙΑΣ 
ΕΔΡΕΣ ΤΟΥΣ 
 Κύριε Πρόεδρε ,
 Με την έναρξη των πρωταθλημάτων περιόδου 2022 - 2023 θα θέλαμε να σας ενημερώσουμε για τις επερχόμενες  τροποποιήσεις που  θα γίνουν  και θα εφαρμοστούν στην νέα ποδοσφαιρική χρονιά, έτσι ώστε οι εμπλεκόμενοι συντελεστές, παράγοντες, προπονητές, διαιτητές, φίλαθλοι και όσοι με οποιαδήποτε ιδιότητα εμπλέκονται με το χώρο του ποδοσφαίρου, θα πρέπει να γνωρίζουν τα παρακάτω : 




1.ΕΝΑΡΞΗ  ΠΡΩΤΑΘΛΗΜΑΤΩΝ  ΚΑΙ ΚΥΠΕΛΛΟΥ

ΚΛΗΡΩΣΗ ΚΥΠΕΛΛΟΥ ΚΑΙ ΠΡΩΤΑΘΛΗΜΑΤΩΝ : 28/08/ 2022.

· SUPER CAP:  Θα διεξαχθεί στις   04/09/2022 μεταξύ του   Πρωταθλητή   Α΄ Κατηγορίας Ε.Π.Σ.Β ‹‹Α.Ο. ΚΥΠΑΡΙΣΣΟΣ ΑΝΤΙΚΥΡΑΣ›› και του Κυπελλούχου Ε.Π.Σ.Β.  ‹‹ Α.Ο. ΥΠΑΤΟΥ›› στο Δημοτικό Στάδιο Αλιάρτου

ΚΥΠΕΛΛΟ: 1η  Φάση   10,11-/09/2022  , 2η  Φάση   17-18/09/ 2022 θα αγωνιστούν οι ομάδες της   Β’  Κατηγορίας σε δυο ομίλους με γεωγραφικά κριτήρια και οι ομάδες που θα περάσουν στη συνεχεία στην 3η Φάση  θα  κληρωθούν με τις ομάδες της  Α΄ Κατηγορίας. Στις ομάδες που θα προκριθούν στην 4η Φάση θα  προστεθούν και οι ομάδες που αγωνίζονται στη Γ΄ Εθνική Κατηγορία  .  Σε περίπτωση που θα πρέπει να εξαιρεθούν ομάδες από οποιαδήποτε φάση οι ομάδες αυτές θα προκύψουν  από τα σωματεία της κατώτερης  Κατηγορίας .
Οι Ημιτελικοί και ο Τελικός Κυπέλλου θα διεξαχθούν στο γήπεδο της ΕΠΣΒ στον Αγ, Σπυρίδωνα Ορχομενού η όπου αλλού αποφασίσει η Εκτελεστική Επιτροπή

ΠΡΩΤΑΘΛΗΜΑ Α’ ΚΑΤΗΓΟΡΙΑΣ έναρξη : 17/09/2022. Ένας (1)  όμιλος των 14 ομάδων.
ΠΡΩΤΑΘΛΗΜΑ Β’ ΚΑΤΗΓΟΡΙΑΣ έναρξη : 25/09/2022. Δύο (2) όμιλοι με απολύτως γεωγραφικά κριτήρια .

2.ΟΡΙΑ ΗΛΙΚΙΑΣ ΠΟΔΟΣΦΑΙΡΙΣΤΩΝ
   
Στην νέα ποδοσφαιρική περίοδο 2022 – 2023, ΕΙΝΑΙ ΥΠΟΧΡΕΩΤΙΚΗ Η ΣΥΜΜΕΤΟΧΗ ΕΝΟΣ  ΠΟΔΟΣΦΑΙΡΙΣΤΗ  ΗΛΙΚΙΑΣ ΚΑΤΩ ΤΩΝ ΕΙΚΟΣΙ ΕΝΟΣ (21) ΕΤΩΝ ΓΙΑ ΤΗΝ Α΄ ΚΑΤΗΓΟΡΙΑ, στον διεξαγόμενο αγώνα συνεπώς και καθ όλη την διάρκεια του αγώνα  (άρθρο 19 παρ 8) .Για τον υπολογισμό της ηλικίας θα λαμβάνεται υπόψη η 1η Ιανουαρίου του έτους γεννήσεως τους ήτοι : γεννηθέντες από 01/01/2002 , οι οποίοι έχουν δικαίωμα συμμετοχής έως το τέλος του πρωταθλήματος.   

3.ΥΠΟΧΡΕΩΤΙΚΗ Η ΚΑΡΤΑ ΥΓΕΙΑΣ ΑΘΛΗΤΗ

Όλοι οι ποδοσφαιριστές της δύναμής κάθε σωματείου (ανεξαρτήτως ηλικίας) είναι ΥΠΟΧΡΕΩΜΕΝΟΙ να εκδώσουν Κάρτα Υγείας Αθλητή 
Από την 1η Αυγούστου 2022 ο κάθε ποδοσφαιριστής - αθλητής πρέπει να έχει μαζί του την Κάρτα Υγείας Αθλητή για ν’ αγωνιστεί ή να συμμετέχει σε προπόνηση της ομάδας του.
Σε διαφορετική περίπτωση ο ποδοσφαιριστής - αθλητής ούτε μπορεί ν’ αγωνιστεί, ούτε να προπονηθεί.





4.ΠΡΩΤΑΘΛΗΜΑΤΑ ΥΠΟΔΟΜΗΣ

Για την Α΄ Κατηγορία θα είναι  ΥΠΟΧΡΕΩΤΙΚΗ Η ΣΥΜΜΕΤΟΧΗ ΣΕ ΚΑΠΟΙΟ ΑΠΟ ΤΑ ΠΡΩΤΑΘΛΗΜΑΤΑ ΤΩΝ ΥΠΟΔΟΜΩΝ (π.χ. Κ-16, Κ-14, Κ-12, Κ-10) .
Σε περίπτωση μη κατάθεσης δήλωσης συμμετοχής στο πρωτάθλημα υποδομής, δεν γίνεται δεκτή η δήλωση συμμετοχής στο πρωτάθλημα Ανδρών.
Σε περίπτωση μη καθόδου στον πρώτο  αγώνα υποδομής, θα επιβάλλεται  πρόστιμο 200€, για δεύτερο 300€ και για τρίτο 500€ . 



5.ΔΙΕΞΑΓΩΓΗ PLAY-OFF Α΄ ΚΑΤΗΓΟΡΙΑΣ

  Α) Σε περίπτωση ισοβαθμίας βαθμών και τερμάτων των ομάδων μετά την λήξη του Πρωταθλήματος, γίνεται αγώνας κατάταξης σύμφωνα με το άρθρο 20 ΚΑΠ ΕΡΑΣΙΤΕΧΝΙΚΩΝ ΠΡΩΤΑΘΛΗΜΑΤΩΝ  για την τελική βαθμολογία του Πρωταθλήματος
  Β) Οι αγώνες των PLAY OFF δεν θα διεξαχθούν εφόσον η μεταξύ τους διαφορά του (1ου) πρώτου με τον (2ο) δεύτερο είναι πέντε (5) βαθμοί και άνω (πχ 50 ο πρώτος και 45 ο δεύτερος, αναδεικνύεται πρωταθλητής ο 1ος του πρωταθλήματος). Εάν δεν υπάρχει διαφορά των πέντε 5 βαθμών, οι αγώνες θα διεξαχθούν με το σύστημα των Play-Off για τη ανάδειξη Πρωταθλητή , όπως αναφέρετε παρακάτω 
  Οι αγώνες σε αυτή την περίπτωση θα είναι μονοί. Στην πρώτη φάση θα διεξαχθούν οι αγώνες α) μεταξύ του 2ου με τον 5ο (2Χ5) και β) μεταξύ του 3ου με τον 4ο (3Χ4) όπως αυτοί κατατάχθηκαν βαθμολογικά με τη λήξη του πρωταθλήματος , με έδρες του 2ου και του 3ου. Ως πλεονέκτημα για την πρόκριση της ομάδος των αντίστοιχων ζευγαριών δίνεται στον 2ο και στον 3ο η έδρα η νίκη και η ισοπαλία. Ενώ για την πρόκριση του 5ου και του 4ου είναι μόνο η νίκη  . 
Παράταση και πέναλτι στα παραπάνω παιχνίδια δεν υπάρχουν .
  Με αυτό τον τρόπο οι προκρινόμενες ομάδες οι οποίες θα προκύψουν από την διεξαγωγή των δύο αγώνων θα αγωνιστούν μεταξύ τους στο Αθλητικό Κέντρο της Ε.Π.Σ.Β. στον Αγ. Σπυρίδωνα Ορχομενού ή όπου αλλού αποφασισθεί από την επιτροπή Πρωταθλημάτων και Κυπέλλου. Η πρόκριση δίνεται στη γηπεδούχο ομάδα με νίκη και ισοπαλία ενώ στην φιλοξενούμενη μόνο με νίκη .
  Η προκρινόμενη ομάδα δίνει αγώνα με την πρώτη ομάδα στο βαθμολογικό πίνακα του πρωταθλήματος, στο Αθλητικό Κέντρο της ΕΠΣΒ στον Αγ. Σπυρίδωνα Ορχομενού ή όπου αλλού αποφασισθεί από την επιτροπή Πρωταθλημάτων και Κυπέλλου.
  Πρωταθλητής για την Ποδοσφαιρική Περίοδο 2022 - 2023 ανακηρύσσεται από αυτό τον αγώνα, ο μεν πρώτος στη βαθμολογία του πρωταθλήματος με νίκη και ισοπαλία ενώ η προκρινόμενη ανακηρύσσεται πρωταθλήτρια μόνο με νίκη .  



                                6.  ΠΡΟΒΙΒΑΣΜΟΣ – ΥΠΟΒΙΒΑΣΜΟΣ

  Η Α΄ Κατηγορία αποτελείται από έναν (1) όμιλο με 14 σωματεία. Η πρωταθλήτρια ανέρχεται στη Γ΄ Εθνική μετά τα μπαράζ ανόδου της Γ΄ Εθνικής. Σε περίπτωση ανόδου της Πρωταθλήτριας της Α΄ Κατηγορίας  στη Γ΄ Εθνική , την Α΄ Κατηγορία θα συμπληρώσει η νικήτρια μεταξύ των τρίτων του 1ου και 2ου  Ομίλου της Β΄ Κατηγορίας μετά από αγώνα μπαράζ. Οι ομάδες που υποβιβάζονται από την Α’ Κατηγορία στην Β’ Κατηγορία είναι (4)  τέσσερις ,  οι οποίες υποβιβάζονται απ’ ευθείας και θα αυξηθούν ανάλογα από τον  αριθμό των ομάδων που μπορεί  να υποβιβαστούν  από την Γ’ Εθνική Κατηγορία στην Α’ Κατηγορία .
       
                                    
                                        Β΄ΚΑΤΗΓΟΡΙΑ
Ανέρχονται στην Α΄ Κατηγορία τέσσερα (4) σωματεία υποχρεωτικά: 
(ΟΙ ΔΥΟ  ΠΡΩΤΟΙ ΤΟΥ ΚΑΘΕ ΟΜΙΛΟΥ ΑΠ’ ΕΥΘΕΙΑΣ)
Σε περίπτωση ισοβαθμίας δύο ομάδων, ως πρώτο κριτήριο ορίζεται η συγκομιδή βαθμών της καθεμιάς στους μεταξύ τους αγώνες. Σε περίπτωση νέας ισοβάθμησης θα λαμβάνεται υπόψη η διαφορά τερμάτων και αν κι εδώ δεν υπάρχει αποτέλεσμα, τότε ως κριτήριο τίθεται η καλύτερη επίθεση –πάλι στους μεταξύ τους αγώνες. Από κει και έπειτα ακολουθεί (στο σύνολο αγώνων του πρωταθλήματος) η διαφορά τερμάτων, κατόπιν η καλύτερη επίθεση και τέλος η καλύτερη άμυνα.
Αγώνας μπαράζ(ένας αγώνας)θα διεξαχθεί μεταξύ των ομάδων της (2ης) δεύτερης και της (3ης) τρίτης ομάδος βαθμολογικά του κάθε ομίλου, εφόσον η μεταξύ τους διαφορά της (2ης ) δεύτερης με την (3η ) τρίτη ομάδα είναι τρεις (3) βαθμοί και κάτω (πχ 50 ο δεύτερος και 47 ο τρίτος).
Σε περίπτωση ισοβαθμίας των παραπάνω ομάδων θα ισχύσει όπως τα ως άνω αναγραφόμενα.

Σε περίπτωση ισοπαλίας του αγώνα μπαράζ θα ακολουθήσει παράταση και πέναλτι. 

Ο αγώνας μπαράζ και των δύο ομίλων θα γίνει στο γήπεδο της ΕΠΣ Βοιωτίας στον Αγ. Σπυρίδωνα Ορχομενού ή όπου αλλού ορισθεί από την Εκτελεστική Επιτροπή της Ε.Π.Σ.Β. και τα έξοδα θα βαρύνουν την ΕΠΣ Βοιωτίας. (έξοδα γηπέδου, διαιτησίας, παρατηρητή, γιατρού).
Σε περίπτωση που ο Πρωταθλητής  ή ο  δεύτερος στη βαθμολογική κατάταξη  αρνηθεί να συμμετάσχει στην Κατηγορία που προβιβασμού (Α΄ Κατηγορία)   θα τιμωρείται με χρηματική ποινή των  χιλίων  (1.000) ευρώ  και μείων τρεις  (-3) βαθμούς στο  νέο πρωτάθλημα που θα δηλώσει συμμετοχή.





7.ΥΠΟΧΡΕΩΤΙΚΗ Η ΣΥΜΜΕΤΟΧΗ ΤΩΝ ΣΩΜΑΤΕΙΩΝ Β’ ΚΑΤΗΓΟΡΙΑΣ  ΣΤΟ ΚΥΠΕΛΛΟ
 
α .Στη νέα ποδοσφαιρική περίοδο 2022 – 2023, η συμμετοχή στο Κύπελλο και των σωματείων Β΄ Κατηγορίας, θα είναι ΥΠΟΧΡΕΩΤΙΚΗ με  παράβολο  50€  
 β . Οι ομάδες της Β’ Κατηγορίας θα αγωνιστούν στην πρώτη και δεύτερη   φάση σε δυο ομίλους με γεωγραφικά κριτήρια . Οι ομάδες που θα περάσουν στη συνεχεία θα  κληρωθούν με τις ομάδες της  Α΄ κατηγορίας. 
 


8. ΠΡΟΠΟΝΗΤΕΣ  ΤΗΣ  Α’ και  Β΄  ΚΑΤΗΓΟΡΙΑΣ
 
α. Για  τα σωματεία της Α’ Κατηγορίας, στην  νέα ποδοσφαιρική περίοδο 2022 – 2023, θα πρέπει, ΥΠΟΧΡΕΩΤΙΚΑ, να έχουν προπονητή κάτοχο διπλώματος UEFA Β΄ και να έχει εκδοθεί ΔΕΛΤΙΟ ΠΙΣΤΟΠΟΙΗΣΗΣ ΠΡΟΠΟΝΗΤΗ από την ΕΠΣ Βοιωτίας .
Σε περίπτωση αλλαγής προπονητή  η ομάδα θα μπορεί να μείνει χωρίς προπονητή μέχρι δύο αγωνίστηκες και σε κάθε επόμενη αγωνιστική θα του επιβάλλεται  πρόστιμο 100 ευρώ για κάθε αγώνα που δεν θα έχει προσλάβει Προπονητή   . 
 β. Για την Β΄ Κατηγορία ΠΡΟΑΙΡΕΤΙΚΑ  για να εκτελεί  χρέη προπονητή κάποιος, θα πρέπει να έχει Δίπλωμα ή Πιστοποίηση UEFA ανεξαρτήτου κατηγορίας  και να έχει εκδοθεί  ΄΄ΔΕΛΤΙΟ ΠΙΣΤΟΠΟΙΗΣΗΣ  ΠΡΟΠΟΝΗΤΗ΄΄



9.ΕΙΣΟΔΟΣ ΔΗΜΟΣΙΟΓΡΑΦΩΝ ΣΤΟΥΣ ΑΓΩΝΙΣΤΙΚΟΥΣ ΧΩΡΟΥΣ

Η είσοδος δημοσιογράφων επιτρέπεται στα γήπεδα μετά από αίτηση και έγκριση αυτής  από την Ε.Ε. της ΕΠΣ Βοιωτίας, η οποία και θα χορηγεί σχετική κάρτα διαπίστευσης



                                           10.ΑΛΛΑΓΗ ΑΓΩΝΑ


Δικαίωμα για αίτηση αλλαγής τέλεσης αγώνα (ημέρα και ώρα διεξαγωγής) έχουν τα σωματεία,  με κατάθεση σχετικού αιτήματος  .Η αίτηση πρέπει να υποβληθεί με έγγραφο, που θα κατατίθεται στην Ένωση το αργότερο δέκα (10) ημέρες πριν από την προγραμματισμένη μέρα τέλεσης του αγώνα και θα αιτιολογείται σ’ αυτήν ο λόγος που ζητείται η αλλαγή. Ιδιαίτερα εφιστάται η πρόνοια των σωματείων στην τήρηση της παραπάνω προθεσμίας, ώστε να υπάρχει χρονική ευχέρεια για την ικανοποίηση του αιτήματός τους, με την απαραίτητη προϋπόθεση ότι η Ένωση θα κρίνει βάσιμους τους λόγους που επικαλούνται και εφόσον, βέβαια υπάρχει  η δυνατότητα να ικανοποιηθεί το αίτημα .


11.ΜΕΤΑΒΟΛΕΣ : ΜΕΤΕΓΓΡΑΦΕΣ & ΑΠΟΔΕΣΜΕΥΣΕΙΣ ΣΤΑ    ΣΩΜΑΤΕΙΑ ΠΟΥ ΕΧΟΥΝ ΟΦΕΙΛΕΣ

Ενημερώνουμε όλα τα σωματεία, ότι σύμφωνα με το άρθρο 11 παρ. 13 του Παραρτήματος Β του Κανονισμού Ιδιότητας και Μεταγραφών και του άρθρου 7 του Οικονομικού Κανονισμού :
α. «Δεν μπορούν να αποκτούν, να αποδεσμεύουν και να παραχωρούν, με οποιονδήποτε τρόπο, ποδοσφαιριστές, τα σωματεία που οφείλουν χρηματικά ποσά, από οποιονδήποτε λόγο, σε υπερκείμενες Αρχές (Ενώσεις, Ε.Π.Ο.)».
β. Κάθε σωματείο δύναται να αποκτά με μετεγγραφή ΑΠΕΡΙΟΡΙΣΤΟ αριθμό ερασιτεχνών ποδοσφαιριστών από 1/1 έως 31/1 και  από 1/8 έως 31/10 κάθε έτους.

Ενημερώνουμε τα σωματεία μας αλλά και τους ενδιαφερόμενους ποδοσφαιριστές ότι με κάθε αίτηση μεταβολών ποδοσφαιριστή ( Πρώτη Εγγραφή, Μετεγγραφή, Υποσχετική, Αποδέσμευση κλπ), θα πρέπει να συνυποβάλλεται συμπληρωμένο σε όλα τα πεδία το ειδικό έντυπο με την πράξη συναίνεσης για την επεξεργασία των δεδομένων προσωπικού χαρακτήρα από τις υπηρεσίες της ΕΠΟ και της ΕΠΣ Βοιωτίας ( σε περίπτωση που δεν είχε υποβληθεί πέρυσι). Το έντυπο θα πρέπει να φέρει θεωρημένο από ΚΕΠ το γνήσιο της υπογραφής του ποδοσφαιριστή ή και του κηδεμόνα εφόσον είναι ανήλικος.

Ενημερώνουμε ότι το Τμήμα Μητρώου Δελτίων ΔΕΝ θα Εκδίδει Δελτία Αθλητικής Ιδιότητας σε ποδοσφαιριστές που δεν αποδέχονται την επεξεργασία των προσωπικών δεδομένων τους από την ΕΠΟ και ΕΠΣΒ.


                 12.ΔΗΛΩΣΕΙΣ ΣΥΜΜΕΤΟΧΗΣ

 Οι Δηλώσεις συμμετοχής όλων των κατηγοριών Α’, Β’ , Κυπέλλου και Πρωταθλημάτων Υποδομής (Κ-16, Κ-14, Κ-12, Κ-10) θα πρέπει να υποβληθούν το αργότερο μέχρι την 5 ΑΥΓΟΥΣΤΟΥ 2022 ημέρα Παρασκευή και ώρα 13:00μ.μ.
 α .Τα σωματεία, μαζί με την Δήλωση Συμμετοχής, θα πρέπει να υποβάλλουν και την ειδική έντυπη Υπεύθυνη Δήλωση «Συνυποσχετικό Διαιτησίας» περί αποδοχής του Καταστατικού, των Κανονισμών, των Εγκυκλίων, των Οδηγιών και των Αποφάσεων FIFA, UEFA και Ε.Π.Ο. (άρθρο 2 παρ. 3Α εδ. ιγ του Καταστατικού της Ε.Π.Ο.).

 β .Τα σωματεία θα πρέπει υποχρεωτικά να έχουν Fax και  e-mail , προκειμένου να γίνεται η αλληλογραφία μεταξύ ΕΠΣΒ και ομάδων. Το e-mail της ΕΠΣΒ είναι epsv@otenet.gr  

 δ. Τα παράβολα συμμετοχής για το πρωτάθλημα  2022-2023 έχουν  καθοριστεί  ως εξής:
   Α΄ Κατηγορία : 300€  
   Β΄ Κατηγορία : 250€ 
  
   Κ-16 (παίκτες γεννηθέντες από 01/01/2007 και νεότεροι): 100€ 
   Κ-14 (παίκτες γεννηθέντες από 01/01/2009 και νεότεροι ): 100€
   Κ-12 (παίκτες γεννηθέντες από 01/01/2011 και νεότεροι ): 100€ 
   Κ-10 (παίκτες γεννηθέντες από 01/01/2013 και νεότεροι ): 100€  
Συμμετοχή στο  Κύπελλο : 150€  για την Γ’ Εθνική , 100€ για την Α΄ κατηγορία και 50 για την Β΄ Κατηγορία 
Παράβολο ενστάσεων : 300€ 
Συνδρομή : 20€ 


                        13.ΥΠΟΧΡΕΩΣΕΙΣ –ΟΙΚΟΝΟΜΙΚΑ

Τα σωματεία που έχουν δικαίωμα και επιθυμούν να λάβουν μέρος στο Πρωτάθλημα αυτό , πρέπει να έχουν  τακτοποιήσει τις πάσης φύσεως οικονομικές εκκρεμότητες με την Ε.Π.Σ.Β., άλλως οι δηλώσεις συμμετοχής , με απόφαση της Ε.Ε. της Ε.Π.Σ.Β. δεν θα γίνονται δεκτές.

.
                                   ΑΝΑΚΟΙΝΩΣΗ 

Η διεύθυνση της ΕΛΛΗΝΙΚΗΣ ΠΟΔΟΣΦΑΙΡΙΚΗΣ ΟΜΟΣΠΟΝΔΙΑΣ είναι:
ΠΑΡΚΟ ΓΟΥΔΗ Τ.Θ. 14161 ΑΘΗΝΑ ,Τ.Κ. 11510 
Τηλ. κέντρο :2109306000
Fax: 2109359666 & 2199346733
Το site : www.epo.gr (στο οποίο μπορείτε να βρείτε όλους τους Κανονισμούς και τις 
Εγκυκλίους σχετικά με το ποδόσφαιρο ) 



                                                                  Με τιμή 
Για την Ε.Ε. 
   

  Ο ΠΡΟΕΔΡΟΣ                                                              Ο Γ. ΓΡΑΜΜΑΤΕΑΣ  


ΚΩΝΣΤΑΝΤΙΝΟΣ ΝΙΚΑΣ                                              ΣΠΥΡΙΔΩΝ ΣΑΚΑΤΗΣ

